**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS PRISIDĖJIMO PRIE VIETINĖS REIKŠMĖS KELIŲ DARBŲ FINANSAVIMO, VYKDANT PROJEKTĄ „VALSTYBINĖS REIKŠMĖS RAJONINIO KELIO NR. 3213 KULIAI–ŠIEMULIAI–GAUDUČIAI RUOŽO NUO 0,691 IKI 1,85 KM, KURIAM KULIŲ MIESTELYJE SUTEIKTI AUŠROS IR LIEPŲ GATVIŲ PAVADINIMAI, REKONSTRAVIMAS“**

2021 m. birželio 23 d. Nr. T1-184

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, atsižvelgdama į VĮ Lietuvos automobilių kelių direkcijos 2021 m. gegužės 3 d. raštą Nr. AG-2586/2-7342 ir į 2018 m. rugpjūčio 8 d. bendradarbiavimo sutarties Nr. A1-29/S-530 20 punkto nuostatas, Plungės rajono savivaldybės taryba nusprendžia:

1. Prisidėti Savivaldybės biudžeto lėšomis (apie 96 368,00 Eur) prie vietinės reikšmės kelių dangų suvedimo darbų, kurie būtų vykdomi už VĮ Lietuvos automobilių kelių direkcijos patikėjimo teise valdomo valstybinės reikšmės rajoninio kelio Nr. 3213 Kuliai–Šiemuliai–Gaudučiai ribų, vykdant projektą „Valstybinės reikšmės rajoninio kelio Nr. 3213 Kuliai–Šiemuliai–Gaudučiai ruožo nuo 0,691 iki 1,85 km, kuriam Kulių miestelyje suteikti Aušros ir Liepų gatvių pavadinimai, rekonstravimas“.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti papildomą susitarimą prie 2018 m. rugpjūčio 8 d. bendradarbiavimo sutarties Nr. A1-29/S-530 dėl sprendimo 1 punkte nurodyto finansinio prisidėjimo.

Savivaldybės meras Audrius Klišonis